cyanic-selkie/wikianc huggingface dataset:
Spirit in the Sky
Spirit In The Sky (בעברית: רוח בשמים) הוא שיר באנגלית שנכתב, הולחן ובוצע על ידי קיינו הכולל גם קטעי שירה סאמית מסורתיים - 'יוייק', שבוצעו על ידי הזמר הסאמי פרד-רנה בוליו. השיר ייצג את נורווגיה בתחרות הזמר של האירוויזיון לשנת 2019 בתל אביב, ישראל, וזכה במקום השישי עם 338 נקודות (ובמקום הראשון בניקוד שניתן על ידי הקהל). זאת לאחר זכייתו במקום הראשון בתחרות הגמר הלאומי הנורווגית - Melodi Grand Prix 2019 שהביאה אותו להתמודד בתחרות הבינלאומית.
השיר מדבר על קבלה מגדרית וחתירה לשוויון זכויות מלא ללא הבדל מוצא, מיניות וזהות מינית.
ישיבת בני עקיבא לפיד מודיעין
ישיבת בני עקיבא לפיד "תורת נחום" מודיעין היא ישיבת בני עקיבא השוכנת בעיר מודיעין והיא הישיבה התיכונית הגדולה ביותר בישראל.
רקע
הישיבה הוקמה ב-2001, לאחר דרישה של לימודים תיכוניים-ישיבתיים בעיר מודיעין. ראש הישיבה הוא הרב שמואל רוזנבלום, אשר הוביל את הישיבה לגדילה משמעותית מ-350 תלמידים לכ-1000 תלמידים. סגן ראש הישיבה ומנהל התיכון היה הרב שלום מלול אשר הפך בשנת תשע"ו לראש הישיבה ולאחר שנה עבר לישיבה התיכונית של רשת אמית באשדוד.
הישיבה שייכת לזרם הציוניות הדתית, ומשולבים בה לימודי חול ולימודי קודש. הישיבה מוציאה בהוצאה פנימית בתוכנית ייחודית לישיבה, המדגישה לימוד גמרא בעיון ובבקיאות ובתנ"ך בגובה העיניים מתוך ראייה אמונית ותורנית, בלימוד שנקרא "סיירת תנ"ך".
בתחילת דרכה, שכנה הישיבה במבנה של האולפנה במודיעין. לאחר מכן עברה הישיבה למגורים משותפים עם ישיבת ההסדר בעיר. החל משנת 2008 שוכנת הישיבה במבנה עצמאי, אשר השטח הכולל שלה מהווה את השטח הגדול בארץ לישיבה תיכונית.
בישיבה יש כיתות מז' עד יב'.
בשנת תשע"ג נחנך בית המדרש החדש של הישיבה מתרומתו של זליג ונגרובסקי.
פיפיון (ציפור)
פִּפְיוֹן (שם מדעי: Anthus) הוא סוג של ציפורי שיר ממשפחת הנחליאליים בעלי תפוצה כלל-עולמית למעט באנטארקטיקה. זהו הסוג היחיד במשפחה שחי ביבשת אמריקה כששלושה מינים חיים באמריקה הצפונית ועוד שבעה באמריקה הדרומית. שאר הסוגים חיים באירופה, אסיה, אפריקה ואוסטרליה. חלק מהמינים חולפים בנדידה מעל ישראל וחלקם עוצרים לנוח בה.
הפיפיון מזכיר במראהו נחליאלי או עפרוני והוא בעל נוצות צהובות בהירות עד אפורות בהירות עם שרטוטים חומים עליהן. ראשו גדול, מקורו קצר וזנבו ארוך. הזכר משמיע קריאות גבוהות, בעיקר בבקרים.
מיני הפיפיון חיים רוב הזמן על הקרקע וגם מקננים עליה, בין העשבים. כמו רוב העופות הם מונוגמיים והזוג יתקוף מסיגי גבול.
ג'ודי דייוויס
ג'ודי דייוויס (באנגלית: Judy Davis; נולדה ב-23 באפריל 1955) היא שחקנית קולנוע וטלוויזיה אוסטרלית, זוכת שני פרסי גלובוס הזהב, שלושה פרסי אמי, ומועמדת שני פרסי אוסקר על תפקידיה בסרטים "המעבר להודו" (1984) ו"בעלים ונשים" (1992).
ביוגרפיה
דייוויס נולדה בעיר פרת' וחונכה כקתולית, למדה ב"מנזר לורטו" ובמוסד הארצי לאומנות דרמטית שבמזרח סידני, שם קיבלה תואר ב-1977.
קריירה
התגלתה לראשונה בקולנוע האוסטרלי ב-1979 כשהופיעה לצדו של סם ניל בסרט "הקריירה המבריקה שלי", על הופעתה זכתה בשני פרסי באפט"א בקטגוריות השחקנית הטובה ביותר והשחקנית החדשה הטובה ביותר.
בשנת 1982 גילמה את דמותה הצעירה של גולדה מאיר בסרט הביוגרפי "אישה ושמה גולדה".
בשנת 1984 השתתפה במותחן ההרפתקאות ההיסטורי של דייוויד לין "המעבר להודו" המבוסס על הרומן של א.מ. פורסטר הנושא אותו השם. בסרט הופיעה דייוויס בתור אדל קווסטד המגיעה להודו כדי להתחתן עם ארוסה השופט. במהלך מסעה מאשימה אדל רופא הודי צעיר באונס במהלך ביקור במערות במדינה. על תפקידה זה הייתה מועמדת לפרס אוסקר לשחקנית הטובה ביותר.
בשנת 1990 דייוויס השתתפה בסרטו של וודי אלן "אליס" בדמותה של ויקי.
בשנת 1991 הופיעה במותחן הקומי של האחים כהן "ברטון פינק", על תפקידה בתור אודרי טיילור, מזכירתו של ביל מייהיו זכתה בפרס דקל הזהב של פסטיבל קאן. באותה שנה גילמה את דמותה של הסופרת הצרפתייה ז'ורז' סאנד בדרמה המוזיקלית "מנגינה שבלב", ושיחקה בדרמת הפשע הביוגרפית של דייוויד קרוננברג "ארוחה עירומה", סרט המבוסס על הרומן של ויליאם ס. בורוז.
זכתה בפרס גלובוס הזהב על משחקה בדרמה הביוגרפית "אחד נגד הרוח".
בשנת 1992 השתתפה שוב בסרטו של וודי אלן "בעלים ונשים", בו גילמה את דמותה של סאלי, זוגתו של ג'ק (סידני פולאק), הזוג מגיע ביחד לבית חברים קרובים גייב (וודי אלן) וג'ודי רות' (מיה פארו) ומודיע על פרידתם, דבר הגורם לערעור מערכת היחסים של גייב וג'ודי. עבור תפקידה, הייתה דייוויס מועמדת לפרס אוסקר לשחקנית המשנה הטובה ביותר.
ב-1995 זכתה בפרס אמי על הופעתה בסרט "Serving in Silence: The Margarethe Cammermeyer Story".
ב-1997 שיחקה במותחן הפוליטי של קלינט איסטווד "כח להשחית" בתור גלוריה ראסל, דייוויס הופיעה גם בסרט של וודי אלן, "לפרק את הארי" וגילמה את דמותה של לוסי שמגיעה אל ביתו של גיבור הסרט הארי בלוק ומאיימת עליו באקדח.
ב-1998 שיחקה בסרט רביעי בבימויו של וודי אלן "סלבריטי", שבו גילמה את רובין סיימון, אשתו של לי (קנת בראנה), בעל בוגדני ועיתונאי ניו יורקי שמנסה לחיות את חיי הזוהר של כל המפורסמים ולכתוב על כך. באותה שנה שיחקה בדרמה האוסטרלית "Echo of Thunder".
ב-1999 הופיעה בסרטה של קתי בייטס "דאש ולילי" וגילמה את דמותה של המחזאית האמריקאית ליליאן הלמן, בנוסף השתתפה בסרט "A Cooler Climate".
אפונסו דה אלבוקרקי
דום אפונסו דה אלבוקרקי או אפונסו ד'אלבוקרקי (בפורטוגזית מוקדמת: Afonso de Albuquerque; 1453 - 16 בדצמבר 1515) היה פידאגלו פורטוגזי, אדמירל שפעולותיו הצבאיות והמנהליות הובילו להקמת האימפריה הפורטוגזית באוקיינוס ההודי ומושל הודו הפורטוגזית השני.
ג'ודי דייוויס
קריירה
ב-2001 זכתה לביקורות נלהבות על גילום דמותה של שחקנית הקולנוע ג'ודי גרלנד בסרט המבוסס על חייה "החיים עם ג'ודי גרלנד: אני והצלים שלי", תפקיד זה זיכה את דייוויס בפרס גלובוס הזהב השני שלה ובפרס אמי שני.
אפונסו דה אלבוקרקי
אלבוקרקי נולד באלהנדרה ב-1453.
ג'ודי דייוויס
קריירה
ב-2003 הופיעה דייוויס בסדרה "הריינג'רס" בתפקידה הביוגרפי של ננסי רייגן, הגברת הראשונה של ארצות הברית, אלמנתו של הנשיאה ה-40 במספר של ארצות הברית רונלד רייגן.
אפונסו דה אלבוקרקי
בדרך כלל נחשב כגאון צבאי וכאסטרטג מעולה. הוכתר לדוכס הראשון של גואה בידי מלך פורטוגל מנואל הראשון, זמן קצר לפני מותו. אלבוקרקי היה לדוכס הפורטוגזי הראשון שלא היה בן לשושלת מלוכה. דה אלבוקרקי ניסה לסגור את כל המעברים הימיים שבין האוקיינוס ההודי לבין האוקיינוס האטלנטי (ראו נתיב הכף), ים סוף, המפרץ הפרסי, והאוקיינוס השקט, ולהפוך בכך את האוקיינוס ההודי ל-mare nostrum (בלטינית: "הים שלנו") פורטוגזי, ולעקוף את הטורקים ואת בעלי בריתם ההודים והמוסלמים.
ג'ודי דייוויס
קריירה
בשנת 2006 שיחקה בקומדיה של פייטון ריד, "הצד שלו, הצד שלה", בכיכובם של ג'ניפר אניסטון ווינס ווהן. בנוסף הופיעה בדרמה ההיסטורית של סופיה קופולה "מארי אנטואנט".
אפונסו דה אלבוקרקי
מת ב-16 בדצמבר 1515, בגואה.
ג'ודי דייוויס
קריירה
בשנת 2007 זכתה בפרס אמי השלישי שלה על תפקידה כג'ואן מקאליסטר בסדרה "The Starter Wife".
בשנת 2017 השתתפה דייוויס בסדרה האנתולוגית "אויבות", שנוצרה ונכתבה על ידי ראיין מרפי, לצידן של ג'סיקה לאנג וסוזן סרנדון.
חיים אישיים
ב-1984 נישאה דייוויס לשחקן הקולנוע קולין פרילס. הופיעה איתו בסרט האוסטרלי "High Tide" (1987). לזוג שני ילדים.
בלומף שחור
בלומף שחור (שם מדעי: Barbastella leucomelas) הוא מין עטלף חרקים קטן ממדים. העטלף בעל גב שחור ומפשעה לבנה ואורך גופו משתרע לכ-5 ס"מ. העטלף מצוי בשלל מדינות אסיה ואפריקה.
תיאור המין
הבלומף השחור אוסף מזון בנחלים עתירי צמחים עם מקורות מים, וגם מעל ברֵכות חמצון ובשטחים חקלאיים.
מקור השם
שמו המדעי של הסוג leukon שפירושו לבן ו- melas פירושו שחור, נגזר מצבעיו: חזה וגב שחורים ומפשעה לבנה.
תפוצה בארץ ישראל
מעט מאוד ידוע על חייו של הבלומף השחור: הוא נראה לעיתים רחוקות בלבד, 9 פרטים תועדו עד 2017, וככל הנראה נדיר בישראל. בארץ הוא נצפה בעמק השבר, מים המלח ודרומה עד לאילת ובסיני.
תפוצה בעולם
ניתן לצפות בעטלף ביפן ועד איראן, טורקסטן, בקווקז, באריתריאה ובחצי האי סיני. באירופה נמצא הבלומף בחללים בעצים ובניינים, אך גם במערות. לעיתים קרובות הוא נצפה כשהוא עף מעל נהרות. למין תפוצה רחבה המתפרסת על פני מדבריות אפריקה ובאזורים ערבתיים באסיה. באזורנו המין מוכר גם בירדן ובמצרים.
בפקיסטן הבלומף שוכן בהרים גבוהים ביער לח או ביער יבש, מעל גובה של 2,400 מטרים. נח מתחת קליפות עצים, במערות או במכרות.
גורמי הסיכון של הבלומף הם שימוש בקוטלי-חרקים בשטחים חקלאיים.
LuLu Group International
קבוצת לולו אינטרנשיונל (בערבית: مجموعة لولو الدولية; באנגלית: LuLu Group International) היא קונגלומרט אמירתי המפעילה רשתות מרכולים במפרץ הפרסי ובהודו.
מטה החברה הראשי נמצא בעיר אבו דאבי, איחוד האמירויות, מעסיקה כ-57,000 עובדים ושולטת ברשת המרכולים לולו היפרמרקט (Lulu Hypermarket).
היסטוריה
קבוצת לולו אינטרנשיונל הוקמה בשנת 2000 על ידי יוסוף עלי מוסאליאם, אך פעלה באופן פרטני מתחילת שנות התשעים.
בשנת 1995, פתחה החברה את המרכול הראשון שלה באבו דאבי, איחוד האמירויות.
בסוף שנות ה-90, הקימה החברה את חנויות הכלבו לולו סנטר (Lulu Center).
בשנת 2000, פתחה החברה את סניף ההיפרמרקט הראשון שלה באבו דאבי ועד מהרה פתחה עוד מספר סניפים ברחבי איחוד האמירויות, כווית, קטר, ערב הסעודית, בחריין, עומאן ותימן.
בשנת 2007, החלה לנהל את קניון ח'אלידיה באיחוד האמירויות.
בשנת 2013, פתחה החברה את קניון לולו (Lulu) בקוצ'י, הודו.
בשנת 2014, רכשה קבוצת לולו אינטרנשיונל כ-10 אחוזים ממניותיה של חברת איסט אינדיה (East India Company) ו-40 אחוזים מחברת פיין פודס (Fine Foods) תמורת כ-85 מיליון דולר.
חלחול (תהליך)
חִלחול (או פרקולציה) היא תיאוריה במכניקה סטטיסטית ומתמטיקה העוסקת בהיווצרות אשכולות בגרפים מקריים ובסריגים. במהלך חמשת העשורים האחרונים, מודל מתמטי נרחב של תהליך החלחול, הביא לתובנות וטכניקות חדשות במגוון תחומים רחב ביניהם: פיזיקה, הנדסת חומרים, רשתות מורכבות, אפידמיולוגיה וכן בגאוגרפיה.
אחד מהגורמים להתפתחות תאוריית החלחול בעשורים האחרונים הוא שהרבה מודלים של חלחול טרם נפתרו אנליטית, אולם השימוש במחשבים בפיזיקה ומתמטיקה ובפרט השימוש באנליזה נומרית וסימולציות הוביל לקבלת תוצאות חדשות שדחפו את התחום קדימה.
ייחוד התיאוריה היא בפשטות הגדרתה ובמגוון היישומים שלה בתחומים שונים. הסיבה לפשטותה בין היתר היא שתופעות כמו מעברי פאזה (שבירת סימטריה) מתגלות באופן טבעי וללא פיתוח רב.
נהוג להבחין בין שני סוגים של פרקולציה: פרקולציית קשר בה מייחסים להיווצרות הקשר בין שני אתרים הסתברות p, ופרקולציית אתר בה מייחסים לאכלוס האתר עצמו הסתברות p.
מודל פרקולצית אתר במימד אחד
מודל הפרקולציה במימד אחד פשטני ביותר, אך מדגים באופן יחסית פשוט מושגים בסיסיים שמופיעים גם בממדים גבוהים יותר.
במודל זה מסתכלים על סריג חד־ממדי, סופי או אינסופי כך שלכל אתר בסריג יש הסתברות p להיות מאוכלס והסתברות 1-p לא להיות מאוכלס. בנוסף, אכלוס האתרים בלתי תלוי אחד בשני. אשכול מוגדר להיות קבוצה של אתרים מאוכלסים שסמוכים זה לזה כאשר גודל האשכול הוא מספר האתרים בתוך אשכול. על פי ההגדרה אתר מאוכלס הוא בהכרח חלק מאשכול (שגודלו 1 לפחות).
במימד אחד כדי שייווצר "אשכול מחלחל" הוא חייב להיפרס מ--\infty עד ל-\infty. אם נסמן את ההסתברות שייווצר אשכול מחלחל בסריג באורך L עם הסתברות אכלוס p ב-\Pi(p,L) אז יתקיים לפי הגדרה ש:
מצד שני, בסריג באורך אינסופי :
הגדרה חשובה נוספת היא מספר האשכול n_s(p) (Cluster number density) המתארת את ההסתברות שאתר כלשהו מהסריג כולו יהיה אתר מסוים מתוך האתרים שמרכיבים אשכול בגודל s. מכאן נובע שההסתברות שאתר יהיה שייך לאשכול בגודל s היא: n_s(p)*s (מכפילים ב-s כי יש s אפשרויות להיות אתר באשכול בגודל s). בשימוש נוסחת ההסתברות השלמה ניתן גם להגיע לתוצאה:.
הביטוי למספר האשכול בסריג במימד אחד הוא (ראו איור משמאל):
כאשר נוספה הגדרה חדשה - cutoff cluster:. נשים לב שגודל זה מתבדר כש-p\to p_c=1 וכדי לראות את "עוצמת ההתבדרות" נהוג לרשום את התוצאה כקירוב בפיתוח טיילור כאשר p\to p_c :.
במימד אחד האקספוננט של (p_c-p) הוא -1 אך לא כך הדבר בממדים אחרים, ולכן מגדירים את האקספוננט הקריטי \sigma: .
פרקולציה בסריג בתה (Bethe)
מודל הפרקולציה בסריג בתה שימושי לתיאור פרקולציה במימד אינסופי בגלל שתי התכונות הבאות:
בנוסף ניתן לראות כי פרקולציה בסריג חד־ממדי שקולה לפרקולציה בסריג בתה עם Z=2.
כעת נשאלת השאלה מהי ההסתברות הקריטית p_c בה ייווצר לראשונה אשכול מחלחל?
אם נתחיל מהאתר המרכזי וננוע החוצה בכל צעד ניתקל בעוד z-1 שכנים חדשים. תנאי הכרחי לקבלת אשכול מחלחל הוא שבממוצע לפחות אחד מ-z-1 האתרים השכנים בכל צעד יהיה מאוכלס כלומר, ולכן סף הפרקולציה יתקבל כאשר יש שוויון:. מיד ניתן לשים לב שבמקרה החד־ממדי כש z=2 מקבלים p_c=1 כפי שהוכחנו, ולדוגמה במקרה ש-Z=3 מקבלים.
מעבר פאזה בסריג בתה עם Z=3
ישנם מספר גדלים שמתאימים לתיאור של מעבר פאזה בסריג. אחד מהם הוא הגודל P(p) שנקרא החוזק של אשכול אינסופי (או פרמטר סדר), והוא ההסתברות שאתר מסוים שייך לאשכול אינסופי.
נותר לגלות מהו Q(p). נניח שהתקדמנו מהמרכז לאורך ענף מסוים והגענו לאתר כלשהו. ההסתברות שהענף הזה אינו מגיע לאינסוף היא: או שהאתר לא מאוכלס בהסתברות (1-p) או שהוא מאוכלס אבל כל הענפים שלו (בגלל שהוא לא האתר המרכזי אז יש לו z-1 ענפים) לא מובילים לאינסוף בהסתברות pQ^{z-1} ובסך הכל.
הפתרון של משוואה זו הוא:. נשים לב שתוצאה זו מאוששת ש- כש-Z=3. כעת כשנציב את הגודל חזרה אל P(p) נקבל ש-.
כמו כן אפשר לראות ש-, ולמעבר פאזה כזה קוראים מעבר פאזה מסדר ראשון.
לבסוף כש- האיבר המוביל מתכונתי ל- כאשר \beta הוא אקספוננט קריטי נוסף שבמקרה זה ערכו הוא 1.
אפשר להשתמש בפרקולציה במודל בתה כאנלוגיה למעבר פאזה שרואים בחומרים מגנטיים. בחומר מגנטי, פרמטר הסדר הוא המגנטיזציה הספונטנית ליחידת ספין המסומנת ב-m שעבור T>T_c הוא אפס ועבור T<T_c שונה מאפס כאשר הטמפרטורה הקריטית היא טמפרטורת קירי. האנלוגיה לא שלמה במקרה זה כי האקספוננט הקריטי \beta בפרומגנטים איננו 1.
פיתוח יותר מדויק ניתן לעשות עם פרקולציה במודל פוטס (Potts).
תיאור תכונות אלסטיות
ניתן להקנות לסריג תכונות אלסטיות כך שכל חיבור בין שני אתרים (שנקרא קשר) ייצג אלמנט אלסטי באופן לוקאלי, ובכך לתאר גדלים כמו מודל יאנג.
כאשר הכללנו את המשוואה ל-d ממדים. כעת ניתן להגדיר את הגודל K=L^{d-2}E בתור מקדם ההעברה (באנ' compliance).
כאשר p<p_c אין מסלול שמחבר צד אחד עם צד שני של הגביש (אין רצף אלסטי בין הצדדים), ולכן ניתן למתוח את הסריג ללא השקעת כוח כלומר K=0 כאשר p>p_c יהיה לפחות אשכול מחלחל אחד ולכן הגודל K לא יהיה אפסי. בנוסף במצב זה ניתן להגיע גם לחוק חזקה עבור E כך שמקבלים:
E\propto{}.
נשים לב שזה מזכיר מעבר פאזה בין מוצק לנוזל בו עבור מצב נוזל מודל יאנג הוא אפס, ועבור מוצק מקבל ערך חיובי.
את האקספוננט הקריטי \tau מחשבים בעזרת חישוב נומרי ולמשל בדו מימד סריג ריבועי אפשר להגיע להערכה.
הגדרת האנטרופיה והחוק השני של התרמודינמיקה
על מנת להשתמש בתאוריית הפרקולציה לתיאור תופעות תרמודינמיות, עולה הצורך להגדיר את מקביליהם של הגדלים הבסיסיים בתרמודינמיקה כמו טמפרטורה ואנטרופיה. מוטיבציה נוספת להגדרת האנטרופיה היא שפרמטר הסדר, P(p) מתאפס בכל התחום 0<p\le p_c, ומתבקש למצוא גודל שיתאר את רמת "אי-הסדר" בתחום בו P(p)=0. במקרה של פרקולציה, הגדרה מתאימה תהיה אנטרופיית שאנון כאשר הגודל \mu _i הוא ההסתברות שאתר יהיה שייך לאשכול באינדקס i. קרי, אם עבור הסתברות אכלוס p יש i=1,2,...,m אשכולות שונים בגדלים  בהתאמה אז (כאשר נזכור שגם אתר בודד נחשב אשכול בגודל 1).
נשים לב למספר תכונות ומסקנות חשובות שנובעות ההגדרת האנטרופיה:
שימוש בפרקולציה לתיאור התרמודינמיקה הוא נושא מודרני שמתפתח בשנים האחרונות, ועדיין ישנם חוקים בסיסיים בתרמודינמיקה שלא הוצגו בתיאור של פרקולציה.
תאסוס
תאסוס (ביוונית: Θάσος) הוא אי יווני, אשר מבחינה גאוגרפית נמצא באזור צפון הים האגאי אך מבחינה מנהלית משתייך ליחידה האזורית קוואלה. זהו האי היווני הגדול הצפוני ביותר, והאי היווני ה-12 בגודלו. תאסוס הוא גם שמה של העיירה הגדולה ביותר באי הממוקמת בחלק הצפוני של האי. האי תאסוס ידוע עוד מימי קדם בשל המרחצאות התרמיים שבו, שכן האי היה אתר נופש עוד מאותה העת ועד ימינו.
כלכלת האי מסתמכת בעיקר על עצים (האי מיוער למדיי), מחצבות שיש, שמן זית, ודבש. גם ענף התיירות הפך לענף מרכז באי החל משנות ה-60 של המאה ה-20 ואילך, אם כי לא באותה המידה כמו ביתר איי יוון.
מיתולוגיה
לפי האגדה היוונית, אירופה הנסיכה הפיניקית נחטפה מארצה על־ידי זאוס, ובני המלך אביה יצאו לחפש אחריה, וכשלא מצאוה, התיישבו במקומות שונים. בין המחפשים היה תאסוס, שהוא ואנשיו הפיניקים הקימו את היישוב באי, גילו את מחצביו הטובים ביותר ונתנו לו את שמו. אותם פיניקים הביאו איתם לאי את פולחן מלקרת, שבהמשך מוזג עם פולחן הרקלס, מקבילו היווני.
עמרי רוטברד
עמרי רוטברד (נולד ב-6 ביולי 1984) הוא שחקן, כוכב ילדים וזמר ישראלי.
ביוגרפיה
רוטברד נולד ב-1984 ובגיל 9 עבר עם משפחתו לגן יבנה. בגיל 16 הופיע לראשונה על במות התיאטרון הרפרטוארי, במחזמר "אוליבר טוויסט" בבימויו של מנחם גולן, בתפקיד נוח בלייקפול.
את שירותו הצבאי עשה בהנדסה קרבית כמפקד בגדוד 76. בשנת 2005, עם סיום שירותו בצה"ל, השתתף בתוכנית "כוכב נולד" בעונה השלישית, שם הגיע למקום החמישי.
בשנת 2011 השתתף שוב ב"מותק של פסטיבל", לצד טוביה צפיר, יעל בר זוהר ורינת גבאי. באותה שנה כיכב במחזמר "הרפתקאות נמו בספארי" בבימויו של אמיר פרישר גוטמן לצד אילנית לוי, עומר דרור, דניאל ליטמן, יאנה יוסף ועוד.
הקים ביחד עם יעל נחום את צמד כוכבי הילדים "יעל ועמרי" ויחד הופיעו בין השנים 2012–2015 במופע הילדים "מותק של פסטיבל". כמה שנים מאוחר יותר השיק לצד נחום את סדרת הילדים "עמרי והפיה יעלי" בממיר HOT. בשנת 2016 השתתף לצד נחום במחזמר "בת הים הקטנה", לצד עדי הימלבלוי. הוא השתתף לצד נחום גם בהפקה "הספארי מת מצחוק" בספארי רמת גן. באותה שנה הקליט את השיר "מחדש" שכתב נועם חורב והלחינו גיא ויהל באלבום הבכורה של הזמרת שיר ביטון, מי שהייתה באותה התקופה אשתו ואם ילדיו.
שיחק במחזמר "טינקרבל" לצידה של מיכל הקטנה. בשנת 2018 כיכב במופע "פסטיפאן" לרגל 70 שנה למדינת ישראל ביחד עם משה דץ, נעמה סופרעל ודוד חיים. הוא השתתף גם בערב לזכרו של הזמר והשחקן אמיר פרישר גוטמן במלאת שנתיים לפטירתו בשנת 2019, והחל מאותה שנה הוא משחק בסדרה "שקזום" בתפקיד עמרי מוכר הגלידריה. באותה שנה השתתף במחזמר "חבורת תרי"ג", המבוסס על מותג הילדים המצליח "חבורת תריג", שם גילם את "ישראל".
החל משנת 2020 כיכב רוטברד במופע המבוסס על הסדרה "מטוסי על" ובהצגה "סבתא בישלה דייסה".
בקיץ 2021 חזר בפעם השנייה לככב במופע המצליח "פסטיפאן קסם הצחוק" ובמופע "חבורת תריג".
בחנוכה 2022, גילם עמרי את דמותו של "סרט" במחזמר "מתנות קטנות" לצידם של רמי קלינשטיין, טל מוסרי, יעל נחום, ענבלי באלי ועוד.
בקיץ 2023 יצטרף רוטברד בפעם השלישית להפקת הפסטיפאן וישחק לצידן של נעמה סופר על וחני נחמיאס
רוטברד השתתף במופע הילדים "הופ! מותק של פסטיבל" בשנים 2009, 2011, 2012, 2013, 2014 ו-2015. בסך הכל השתתף במופע שש פעמים, בארבע פעמים מתוכן בצמד, לצידה של יעל נחום.
חיים אישיים
רוטברד היה נשוי לשיר ביטון, שהתמודדה גם היא בתוכנית "כוכב נולד", ולהם שני ילדים.
אורסון סקוט קארד
אורסון סקוט קארד (באנגלית: Orson Scott Card; נולד ב-24 באוגוסט 1951) הוא סופר אמריקני, שנודע בעיקר בזכות ספרי המדע הבדיוני שחיבר. הוא נמנה בין חמשת הסופרים הבודדים שזכו ביותר מפרס הוגו אחד, לאחר שזכו בפרס ג'ון קמפבל עבור הסופר החדש הטוב ביותר (האחרים הם קרולין צ'רי, אליזבת בר, ספיידר רובינסון וטד צ'יאנג).
ביוגרפיה
בנם של פגי ג'יין (לבית פארק) ושל וילארד ריצ'רדס קארד, השלישי משישה ילדים. קארד נולד בריצ'לנד שבמדינת וושינגטון, וגדל בסנטה קלרה שבקליפורניה, במסה שבאריזונה ובאורם שביוטה. שירת כמיסיונר מורמוני בברזיל, ולמד באוניברסיטאות בריגהאם יאנג ויוטה. כמו כן למד שנה בתוכנית לדוקטורט באוניברסיטת נוטרדאם. תקופה מסוימת במהלך שנות ה-70 עבד כעורך שותף ב-"Ensign", מגזין הכנסייה המורמונית.
המשחק של אנדר
ספרו המוכר ביותר, שזכה בפרסי הוגו ונבולה, הוא "המשחק של אנדר" (1985). אחריו כתב קארד שתי סדרות המשך, אף הן מאוד מפורסמות, העוקבות אחר דמויות מספר זה.
הסדרה השנייה מתחקה אחר בין, דמות משנית במשחק של אנדר (ההופכת לדמות הראשית בסדרתה שלה), וכן אחר פיטר ויגין, אחיו הבכור של אנדר. הסדרה, שנודעה כ"סדרת הצל", כוללת את הספרים:
קארד חיבר אוסף של סיפורים קצרים הנקרא "First Meetings in the Enderverse", המתאר אירועים הקשורים לדמויות שונות מסדרת הספרים. בנוסף הוא כתב ספר המספר על בית הספר לקרב שבו למד אנדר הנקרא "A war of Gifts".
בשנת 2009 פורסם "אנדר בגלות" המתארת את קורותיו של אנדר בתקופה שבין סיום עלילת המשחק של אנדר, לבין תחילת עלילת "קול למתים".
בשנת 2021 יצא הספר "הצל האחרון" (The Last Shadow) שמאחד את עלילת שתי הסדרות, ומהווה המשך וסיום לשתיהן.
מלחמת הפורמיקים
בשנת 2012 פורסם "והארץ אינה יודעת" כספר ראשון בסדרת "מלחמת הפורמיקים הראשונה". הספר נכתב בשיתוף עם אהרון ג'ונסטון, והוא מתאר את הרקע לספר "המשחק של אנדר". יצא לאור בעברית ב-2014 בתרגומו של בועז וייס. בשנת 2013 פורסם "הארץ בלהבות" כספר השני בסדרה. הספר נכתב גם הוא בשיתוף עם אהרון ג'ונסטון, והוא יצא לאור בעברית ב-2016 בתרגומו של בועז וייס. בשנת 2014 פורסם "הארץ מתעוררת", הספר השלישי, שנכתב גם הוא בשיתוף ג'ונסטון, ויצא בעברית בשנת 2016 בתרגום בועז וייס.
בשנת 2016 יצא הספר הראשון מתוך טרילוגיית המשך של מלחמת הפורמיקים השנייה. סדרה זו טרם תורגמה לעברית
כתיבה נוספת
מאז החל קארד להוציא מגזין עצמאי לסיפורי מדע בדיוני, טרח לכלול בכל גיליון (שמונה בסה"כ, נכון ליוני 2008) סיפור קצר או נובלטה המתרחשים בעולם של אנדר, רובם עוסקים באירועים או דמויות מהספר הראשון או מטילים אור עליהם, אך חלקם עומדים כיצירות עצמאיות. בחודש יוני 2008 הודיע מגזין המדע הבדיוני הישראלי מרקורי שהגיע להסכמה על פרסום אחד הסיפורים האלה - Pretty Boy, העוסק בילדותו של בניטו מדריד לפני הגעתו לבית הספר ללחימה - בעברית במסגרת אחד מגליונותיו הקרובים.
רבים מספריו תורגמו לעברית והוא היה אורח הכבוד בפסטיבל אייקון 2003 שנערך בתל אביב.
Homecoming
סדרת ספרים נוספת שכתב קארד היא סדרת Homecoming, המספרת על קבוצת אנשים שהמחשב המפקח של כוכב הרמוניה, שאליו ברחה האנושות אחרי שהשמידה את כדור הארץ, קורא להם לחזור לכדור הארץ המשוקם. הסדרה כוללת את הספרים:
הסדרה טרם תורגמה לעברית.
The Worthing Series
סדרת ספרים נוספת שכתב קארד, העוסקת בעולם עתידני (Capitol) שבו העלית של האוכלוסייה מסוגלים להאריך את חייהם באמצעות כניסה לתרדמת הנגרמת באמצעות סם מיוחד (Somec), שבמהלכה אינם מתפקדים, אך הזמן איננו מתבזבז מאורך החיים הכולל שלהם. הם יכולים להקיץ בכל זמן כלשהו בעתיד, באותו מצב נפשי וגופני שבו נכנסו לתרדמת. למעשה, המנגנון הזה מתפקד בדומה לטיסה בחלל במהירות האור למשך זמן רב, המוכר מסדרת אנדר.
מוטיב נוסף בסדרה הוא היותם של אנשים מסוימים (Swipe) בעלי כוח טלפתי המאפשר להם לקרוא את מחשבותיהם של אחרים. יכולת זו מתפתחת במשך הדורות כך שהיא מאפשרת להם להתערב במחשבותיהם של אחרים וגם במציאות הממשית, ללא הגבלות של מרחק. בשלב כלשהו מייסדים אנשים כאלה מושבה על כוכב לכת מרוחק, משם הם שומרים על תושבי הכוכבים האחרים מכל סוג של נזק. קארד משתמש במוטיב הזה כדי לחקור שאלות על משמעותם של הבחירה החופשית, אי-הידיעה והייסורים.
במסגרת הסדרה פורסמו ארבעה ספרים:
למעשה, השלישי (Chronicles) אינו אלא עיבוד של השני (Hot Sleep), וכלול בעצמו, ביחד עם הקטעים הנבחרים מן הראשון (Capitol) ומעט תוספות נוספות בספר הרביעי - The Worthing Saga, כך שמוצדק להתייחס אליו ככולל את כל הסדרה (מה גם שהספרים האחרים אזלו מן הדפוס).
כל הספרים טרם תורגמו לעברית.
קורותיו של אלווין מייקר
בסדרת בת שבעה ספרים מספר קארד על ארצות הברית טרום מלחמת האזרחים כסיפור פנטזיה אשר בו אגדות הפולקלור והאמונות התפלות האמריקניות קיימות ביומיום. אלווין, גיבור העלילה, הוא בן שביעי לבן שביעי והוא בעל כישרון מיוחד לברוא. הוא יוצא למסע ללמוד איך לבנות עיר מקריסטל ולמלא אותה באנשים שלומדים לברוא כמוהו.
הסדרה מפגישה דמיון ומציאות. דמויות דמיוניות לחלוטין פוגשות דמויות מההיסטוריה האמריקנית של המאה ה-18 והמאה ה-19 ומשפיעות על מהלך ההיסטוריה.
חיים אישיים
קארד הוא מורמוני, ומתגורר בגרינסבורו שבצפון קרוליינה, עם אשתו קריסטין ממנה נולדו לו חמישה ילדים. אחד מבניהם, צ'ארלס בנג'מין, היה בעל שיתוק מוחין ונפטר לאחר הגעתו לגיל 17, ואחת מבנותיהם, ארין, מתה בלידתה.
השקפותיו ופיעולותו הפוליטית
קארד חבר בהמפלגה הדמוקרטית ומגדיר את עצמו "כלב כחול", כינוי שניתן לפלגים במפלגה השואפים למרכז. למרות זאת, בבחירות לנשיאות ארצות הברית 2016 הביע תמיכה בדונלד טראמפ וקרא למצביעים דמוקרטים להצביע לו לנשיאות, תחת הסלוגן "hold your nose, vote trump". גורמים עיתונאיים שונים הגדירו את עמדותיו הפוליטיות כנאו-שמרניות. בראיון עם בן שפירו הוא התייחס לתווית זו, ובחר להגדיר את עצמו כ "שמרן בתחום המוסריות", מיכיוון שהוא מחזיק במספר עמדות הנחשבות ליברליות בארצות הברית, למשל בהגבלת הזכות להחזיק נשק, ביטול עונש המוות, וחוקי הגירה מקילים.
הומופוביה
קארד הביע תמיכה בחיקוק חוקים האוסרים על הומוסקסואליות ונישואים של זוגות מאותו המין והקים ארגונים הנלחמים בזכויות להט"ב. לפי דעתו של קארד יש לשמור ולהגן על החוקים המגדירים יחסי מין הומוסקסואלים כעברה פלילית, ולהפוך את פסיקת באוורס נגד הארדוויק. לטענתו של קארד, כשחוקים אלו יחזרו לספר החוקים של ארצות הברית ניתן יהיה להשתמש בהם באופן סלקטיבי כדי להשתיק את אלו המפרים את החוזה החברתי באופן גלוי, לא כדי לאכוף אותו באופן שיטתי כנגד כל ההומוסקסואלים.
מימיקאט
מאריזה איזבל לופש מנה (בפורטוגזית: Marisa Isabel Lopes Mena; נולדה ב-25 באוקטובר 1984) הידועה בשם הבמה שלה מימיקאט (בפורטוגזית: Mimicat) היא זמרת ומלחינה מוזיקת פופ ונשמה. היא ייצגה את פורטוגל באירוויזיון 2023 שהתקיים בליברפול שבממלכה המאוחדת עם השיר "Ai coração".
קריירה
מימיקאט השתתפה בפסטיבל דה קנסאו 2001 עם השיר "Mundo Colorido" תחת שם הבמה Izamena, אך לא עלתה מעבר לחצי הגמר. היא השתתפה שוב במהדורה ה-57 של פסטיבל דה קנסאו בשנת 2023, הבחירה הלאומית של פורטוגל לאירוויזיון 2023 עם השיר Ai coração. היא ביצעה אותו בחצי הגמר הראשון והעפילה לגמר. בגמר התחרות היא סיימה במקום הראשון. ב-11 במאי 2023 ביצעה מימיקאט את "Ai coração" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פורטוגל הופיעה שנייה, לפני שווייץ ואחרי אוסטריה.
תות נייר
תות נייר (שם מדעי: Broussonetia papyrifera) הוא עץ מסוג ברוסונתיה במשפחת התותיים, מקורו במזרח אסיה.
שימושים
קליפת ענפי התות הצעירים בעלת סיבים ארוכים וחזקים המשמשים לייצור נייר משובח.
תות נייר בישראל
ניתן למצוא את הצמח במספר מקומות בישראל ביניהם: מקוה ישראל, בשדרות ראשון לציון, ברחוב כובשי קטמון בירושלים שם נשתלו בתקופת המנדט הבריטי בתור עצי נוי.
דב הייקינד
דב הייקינד (באנגלית: Dov Hikind, נולד ב-30 ביוני 1950) הוא פוליטיקאי ושדרן רדיו יהודי אורתודוקסי אמריקאי, בעל דעות שמרניות. שימש חבר בית הנבחרים של מדינת ניו יורק מטעם המפלגה הדמוקרטית, במשך שלושים ושש שנים, ינואר 1983 - דצמבר 2018. התפרסם בשל שורת התבטאויות בוטות בנושאים שונים, ובמיוחד כנגד מי שהוא רואה בהם אויבי מדינת ישראל והיהדות, לרבות מנהיגי מפלגתו ובכלל זאת נשיא ארצות הברית דאז, ברק אובמה.
קורות חיים
נולד ב-1950 בויליאמסבורג שבברוקלין, ניו יורק, לזוג יהודים, ניצולים יחידים למשפחותיהם שהושמדו בשואה, מאיר ופרידה הייקינד. האב השתייך לחסידות ויז'ניץ.
למד בישיבות ויז'ניץ ובעלז ואחר כך בישיבת תורה ודעת ובמקביל סיים לימודי תואר ראשון ושני במדע המדינה באוניברסיטת העיר ניו יורק ואף החל לימודים לדוקטורט, אך לא סיים.
בנובמבר 1982 נבחר לראשונה מטעם המפלגה הדמוקרטית, כאחד מ-150 חברי בית הנבחרים (הבית התחתון) של מדינת ניו יורק ומאז נבחר בהתמדה וברצף במשך 18 מערכות בחירות, עד וכולל בחירות נובמבר 2016. כיהן כיו"ר תת-הוועדה לענייני זכויות האדם בבית הנבחרים של מדינת ניו יורק. מחוז הבחירה שלו היה המחוז ה-48 בברוקלין, הכולל בתוכו את בורו פארק ואוכלוסייתו מורכבת בעיקר ממצביעים יהודים, לרוב שמרנים דתיים, רובם חסידים ומיעוטם ליטאים, וכן יהודים יוצאי ברית המועצות.
לקראת הבחירות בארצות הברית (2018) הודיע על פרישה בשל הנטייה הגוברת שמאלה של מפלגתו הדמוקרטית ותמיכתה במועמדים אנטי ישראלים ואנטישמים.
החל מסוף שנות התשעים ומזה למעלה מעשרים שנה יש לו תוכנית רדיו שבועית, מדי מוצאי שבת, בתחנת רדיו נוצרית - שמרנית בניו יורק - WMCA, בה הוא משמיע את דעותיו בענייני היום. הוא גם מרבה להתארח בתוכניות רדיו וטלוויזיה אמריקאיות שונות.
דעותיו
הייקינד היה בין מנהיגי המתנגדים בארצות הברית לביקורו של הנשיא רונלד רייגן בקברי חיילים נאצים בביטבורג, גרמניה המערבית, ב-1985, ואף נסע לשם להפגין. הוא גם נסע לאוסטריה ב-1986, להפגין שם נגד בחירתו של קורט ולדהיים לנשיאות מדינה זו, לאחר שנחשף עברו הנאצי של ולדהיים. ב-1991 היה בין מנהיגי היהודים שדרשו לבוא חשבון עם הפורעים האפרו - אמריקנים, במהומות קראון הייטס.
ב-1985 מחבלים פלסטינים בראשות אבו עבאס רצחו יהודי אמריקאי נכה בשם ליאון קלינגהופר על סיפונה של ספינת הנוסעים אקילה לאורו. ב-1996 נודע כי אבו עבאס מצא מקלט בתחומי הרשות הפלסטינית. הייקינד עתר לבג"ץ, בשמם של מאות אלפי היהודים תושבי אזור הבחירה שלו, בבקשה שיורה ליועץ המשפטי לממשלה להעמיד את אבו עבאס לדין פלילי באשמת רצח ולחלופין, שיצווה על מעצרו לצורך הסגרתו לארצות הברית. משיב נוסף בעתירה היה שר הביטחון, לגביו ביקש הייקינד שהוא יורה לכוחות הביטחון למנוע את עזיבתו של אבו עבאס משטח הרשות הפלסטינית. העתירה נדחתה בהיעדר "זכות עמידה" של העותר ובשל היותה מוקדמת מדי ואבו עבאס נמלט בעקבות זאת מתחומי הרשות הפלסטינית, לעיראק של סדאם חוסיין. הוא נתפש שם ב-2003 בעקבות כיבוש עיראק על ידי האמריקאים ומת בכלא ב-2004.
בתחומי החברה מתבטאת שמרנותו של הייקינד בין השאר בהתנגדות לאפליה מתקנת בעסקים, בחינוך ובשרות הציבורי. הוא אף פרסם מחקר, במסגרת תפקידו כיו"ר הוועדה לזכויות האדם, על ההשפעות הרעות של מדיניות זו. בעקבות ריבוי מעשי ואיומי הטרור וכנגד הדעה ה"נכונה" מבחינה פוליטית הוא העביר חקיקה שאיפשרה לכוחות השיטור של ניו יורק לשקול גם שיקולי מוצא אתני בזיהוי חשודים בטרור.
תומך ישראל
הייקינד תומך בישראל והוביל והשתתף במספר רב של משלחות תמיכה אמריקאיות בה. בין השאר, במלחמת לבנון השנייה הוא הוביל משלחת תמיכה, שבאה לעזור לתושבי הצפון, ב-2013 הוא ארגן עצומה עליה חתמו כמאה מחוקקים וסנטורים אמריקאים שונים, הקוראים לנשיא ארצות הברית ברק אובמה לשחרר את ג'ונתן פולארד, ועוד.
במאבק בין הצד ימני של המפה הפוליטית ללצידה השמאלי של המפה הוא תומך בצד הימני היה בין מובילי המחאות נגד הסכמי אוסלו ונגד יצחק רבין, טרם הירצחו. רעייתו שושנה, מנהלת את “קרן הפיתוח” של אגודת ידידי עטרת כוהנים, שבאמצעותה הועברו במרוצת השנים מיליוני דולרים לרכישת קרקעות ומבנים ליהודים במזרח ירושלים. בתקופת ביצוע תוכנית ההתנתקות הוא ביקר בישראל בראשות משלחת תמיכה בתושבי גוש קטיף והביע התנגדות לנסיגה החד צדדית ובעקבות ביצוע ההתנתקות אף קנה אישית, בית ביהודה ושומרון. ב-2007 היה הנואם המרכזי ובין מארגניה של הפגנה גדולה בברוקלין נגד כוונות ראש ממשלת ישראל דאז אהוד אולמרט לחלק את ירושלים.
הייקינד ממשיך גם כיום לבקר בישראל לעיתים תכופות בראש משלחות שונות ולהביע את תמיכתו בהתיישבות היהודית. בביתר עילית, גן ציבורי נקרא על-שמו, בכיכר "אור לציון".
חיים אישיים
נשוי לשני, גר בברוקלין ואב לשלושה.
מיתרידטס
מיתרידטס היה שמם של 6 מלכים בשושלת שמלכה בפונטוס שבאסיה הקטנה. לטענתם היו צאצאי דריווש. שושלת מיתרידטס הייתה מהמתנגדים הגדולים של רומא העתיקה. מיתרידטס השישי, מלך פונטוס נחשב כגדול מכולם וכיריב החזק ביותר של רומי. עם מפלתו והתאבדותו הסתיימה שושלת זו ובכך התאפשר לרומא להשתלט על מזרח אגן הים התיכון.
פדריקו פריירה
קריירת מועדונים
פריירה גדל במחלקת הנוער של ליברפול מונטווידאו. בשנת 2019 החל לשחק בקבוצה הבוגרת של המועדון במסגרת ליגת העל האורווגוואית. הוא זכה עם המועדון בסופר קאפ האורוגוואי בעונת.
טאנל פדאר
טאנל פדאר (באסטונית: Tanel Padar; נולד ב-27 באוקטובר 1980) הוא זמר רוק אסטוני. הוא מוכר בעיקר לאור ניצחונו באירוויזיון 2001. פדאר התפרסם לאחר ניצחונו בתוכנית הטלוויזיה "Kaks takti ette", תוכנית שירה עבור צעירים בה השתתף בשנת 1999. בשנת 2000 הוא היה אחד מזמרי הרקע של אינס, נציגת אסטוניה לאירוויזיון באותה שנה, שהייתה אז גם חברתו לחיים.
בשנת 2001 הוא זכה בתחרות האירוויזיון ביחד עם להקת הבנים 2XL וכן עם דייב בנטון, עם השיר "Everybody". פדאר היה חלק מהלהקה "Tanel Padar & The Sun", אחת מהלהקות המצליחות באסטוניה. שירים רבים של הלהקה זכו להצלחה, וכן השיר "Hopelessness" הגיע למצעד העולמי של MTV.
פדאר היה נשוי לדוגמנית קטרינה קאלדה. אחותו, גרלי פדאר, היא גם כן זמרת מצליחה באסטוניה שהתפרסמה מספר שנים לפניו, והיא אף ייצגה את אסטוניה באירוויזיון 2007, אולם לא העפילה לשלב הגמר.
Rainbow S.p.A
Rainbow S.p.A (בעבר נקרא: Rainbow S.R.l) היא חברת הפקה איטלקית שהוקמה בשנת 1995. החברה ידועה בהפקת הסדרות "מועדון ווינX" ו"הנטיק". החברה גם הפיקה סרטים, ביניהם "היפה והגלדיאטור". מנכ"ל החברה הוא איג'יניו סטראפי.
היסטוריה
החברה הוקמה בלורטו בשנת 1995 על ידי איג'יניו סטראפי יחד עם שני שותפים, לואיגינו פיגיני וג'וזפה קזאלי. הפרויקט הראשון של החברה הייתה הפקת סדרת האנימציה "טומי ואוסקר" ואחריו הועלה סרט מצויר בשם "טומי ואוסקר: הסרט".
ההפקה המוצלחת ביותר של החברה היא "מועדון ווינX", סדרת טלוויזיה מונפשת ששודרה לראשונה בשנת 2004. הסדרה פורסמה מעל ל-150 מדינות, ונוצרו לה סדרות המשך וסרטים.
החברה עבדה מאז על כמה סדרות טלוויזיה מוצלחת, ביניהן "הנטיק". בנוסף, בשנת 2012 החברה הפיקה סדרת אנימציה בשילוב לייב אקשן בשם "מיה ואני". בשנת 2016 החברה הפיקה את הסדרה "מגי וביאנקה: חברות בסטייל".
החברה, בשיתוף פעולה עם Rainbow CGI, עשתה גם סרטי קולנוע, ביניהם הפקת התלת-ממד הראשונה של איטליה, "מועדון ווינX: הרפתקה קסומה".
בשנת 2015 רכשה החברה את אולפן האנימציה הקנדי "Bardel Entertainment".
ביולי 2017 החברה לקחה 60% מ-"Gruppo Ivas", הכוללת גם את "Colorado Film" שהוקמה בשנת 1986 על ידי המפיק מוריזיו טוטי, הבמאי גבריאלה סלווטרוס והשחקנים דיאגו אבטנטונו ופאולו רוסי.
Rainbow CGI
Rainbow CGI הוא אולפן שנוצר על ידי Rainbow S.p.A, ומטרתו ליצור סדרות טלוויזיה וסרטים בהנפשה ממוחשבת. כיום זה האולפן הכי גדול המייצר סרטים וסדרות בהנפשה ממוחשבת.
קצב נתונים
קצב נתונים (באנגלית: Bit rate) הוא מונח מתחום טכנולוגיית המידע ותקשורת מחשבים המציין כמות של ביטים העוברים תהליך כלשהו לאורך זמן מסוים. דוגמה לתהליך יכולה להיות דחיסת נתונים או העברת נתונים בקו תקשורת.
מצוק לונג (אנטארקטיקה)
מצוק לונג (באנגלית: Long Bluff) הוא מצוק סלע בולט, בצידו המערבי של קרחון לונג, הממוקם בחלקו הדרום-מזרחי של האי ת'רסטון, שבאנטארקטיקה.
קצב נתונים
לרוב, קצב נתונים נמדד ביחידות ביט לשנייה (bps או bit/s) הנפוצה בהעברת נתונים טורית, או בית-לשנייה (Bps או Byte/s), השקולה ל-8bps, בהעברת נתונים מקבילית או העברת קבצים.
מצוק לונג (אנטארקטיקה)
גובהו של המצוק 3 מטרים מעל פני הים.
מקור השם
שמו של המצוק ניתן לו על ידי הוועדה המייעצת לשמות אנטארקטיים.
המצוק נקרא על שמו של ו. א. לונג (W.A. Long), שהיה רוקח ראשי של קבוצת הספינות המזרחית של צי ארצות הברית במהלך מבצע קפיצה לגובה בין השנים 1946–1947.
לונג היה הראשון שראה את שרידי המטוס, דבר שהוביל להצלת ניצוליו ההתרסקות.
גלוק
{{פירושונים|
אישים ששמם גלוק:
ראו גם
}}
טשיבאנגה
טשיבאנגה (באנגלית: Tchibanga) היא עיר במחוז ניאנגה שבדרום גבון, השוכנת על גדת נהר ניאנגה. אוכלוסייתה מונה 53,000 נפש (2019). דרך העיר עובר הכביש הארצי N6, נמצא בה גם שדה התעופה טצ'יבאנגה ושוק משגשג. ליד העיר נמצאים מפלי איוולה. טצ'יבאנגה נמצאת במרחק 408 קילומטרים מבירת גבון ליברוויל.
המקום
טשיבאנגה היא בירת מחוז ניאנגה. בטשיבאנגה מתגוררים כ־35,000 תושבים ילידי גבון, אך היא מאכלסת גם באוכלוסיית פליטים גדולה מקונגו-בראזוויל. ארגון האו"ם המטפל בפליטים UNHCR מנהל בעיר משרד המספק שירותים לפליטים ולמקומיים. רוב האנשים המתגוררים בטשיבאנגה, כולל רוב הפליטים מקונגו, שייכים לקבוצה האתנית בפונו.
גאוגרפיה
טשיבאנגה, יושבת על גדות נהר ניאנגה. ממוקמת באזור הערבה הדרומית של גבון ואין בעיר את סביבת הג'ונגל העמוק כמו בערים רבות בגבון.
כלכלה
בטשיבאנגה מתקיים שוק מסורתי. בעיר קיימת טחנת אורז ותבואות המכינה את התבואה לשוק המקומי. האזור מהווה את אזור גידול האורז והתבואות הגדול ביותר בגבון. גידולים מקומיים אחרים כוללים בוטנים מאניוק וקסווה. כמו כן נמצא 53 קילומטרים צפונית לעיר בית חרושת לשמן דקלים.
התגלו באזור מרבצי עפרות ברזל בכיוון דרום-מערב לעיר.
בטשיבאנגה יש מספר מסעדות המגישות אוכל מערבי ומסורתי. יש מסעדות שמגישות בשר ציד, כולל נחשים ואנטילופות ברוטב שמן דקלים מסורתי בשם Nyengui. טשיבאנגה ידועה שניתן למצוא בה את המניוק ( קסווה ) הטוב ביותר בגבון. בשוק ניתן לרכוש אלות, או מקלות של מאניוק עטוף בעלים, במחיר 100 פרנקים מרכז אפריקאים. מגוון רחב של תוצרת מקומית אחרת זמין בשוק, כולל בננות מקומיות, בוטנים ופלפלים חריפים ; בשווקים לעיתים קרובות מוכרים בשר ציד, כמו אנטילופות וקופים. טשיבאנגה היא גם מקום טוב לקנות מוצרי אריגה מסורתיים, כולל מחצלות וסלסלות.
אנרגיה ומים
תחנת כוח קטנה ומעיין מים מתוקים מספקים חשמל ומים זורמים למרכז העיר.
תחבורה
טשיבאנגה מרוחקת 408 קילומטרים מהבירה ליברוויל בנסיעה על הכבישים הארציים N1 ו- N6. זמן הנסיעה במונית בין שתי הערים נמשך כ־12 שעות. מחיר הנסיעה במונית לטשיבאנגה עומד על כ־200 פרנק CFA.
מתקיימות טיסות סדירות מטשיבאנגה לעיר פורט ג'נטיל-Port-Gentil הנמצאת במרחק 340 קילומטרים על חוף האוקיינוס האטלנטי. .
אַקלִים
בטצ'יבאנגה אקלים סוואנה טרופי ( סיווג האקלים Köppen Aw ).
אקורד גיטרה
אקורד גיטרה הוא אקורד, צירוף של שלושה צלילים או יותר אשר מנוגנים יחד בו זמנית באמצעות גיטרה. היכולת לנגן אקורדים היא היכולת הנדרשת הבסיסית ביותר מרוב נגני הגיטרה. ישנם סוגי אקורדים רבים ולכל אקורד צליל משלו.
גיטרות שונות זו מזו במספר המיתרים שלהן וכן באופן בו הן מכוונות. לרוב הגיטרות בהן משתמשים כיום במוזיקה הפופולרית יש שישה מיתרים אשר מכוונים (מן המיתר הנמוך אל הגבוה): E-A-D-G-B-E.
דוגמאות לסוגי האקורדים הבסיסיים
Z או 1 = אצבע האינדקס M או 2 = צרדה R או 3 = קמיצה K או 4 = זרת O = מיתר פתוח (יש לפרוט על המיתר ללא לחיצה בשום נקודה או סריג על הצוואר) X = מיתר שעליו לא מנגנים
Gbps
Gbps
Best of You
Best of You (בעברית: הטוב ביותר שלך) הוא סינגל שהוקלט על ידי המוזיקאי אנדי גרמר, ביחד עם הזמרת-יוצרת האמריקאית אל קינג, מתוך אלבום האולפן השמיני שלו, Black. השיר יצא לאור ב-20 בפברואר 2020, על ידי חברת התקליטים אס-קורב רקורדס, כסינגל שלא מתוך אלבום.
השיר הגיע למקום ה-39 במצעד השירים הדיגיטליים.
רקע וכתיבה
השיר נכתב על ידי אנדי גרמר, ג'ייק טורי, יוהאן קרלסון וסטיב ג'יימס והופק על ידי יוהאן קרלסון. השיר הוא שיר מסוגת הקאנטרי, המאפיין שירים נוספים שהוציאו אנדי גרמר ואל קינג במהלך הקריירה שלהם. במקור, הגרסה עם קינג היא גרסת רמיקס. עטיפת הסינגל היא מעין גלויה בה ניתן לראות שתי כפות ידיים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.
הצלחה
השיר הגיע בשיאו למקום ה-39 במצעד השירים הדיגיטליים של בילבורד ובכך היה לשירה הראשון של קינג מאז השיר "Fooled Around and Fell in Love", שהוציאה שנה קודם לכן עם מירנדה למברט, שהצליח להיכנס למצעד. השיר נשאר במצעד במשך שבוע אחד בלבד.
מבנה (מתמטיקה)
במתמטיקה, מבנה הוא מונח לא פורמלי המציין יחסים לא טריוויאליים (שאינם מתקיימים תמיד) בין איבריה של קבוצה. המבנה של קבוצה נותן לה משמעות וחשיבות, ובמידה מסוימת ניתן להגדיר את המתמטיקה כולה כתורה של חקר מבנים.
חג'אז
חִג'אז (בערבית: الحجاز) הוא אזור במערב ערב הסעודית. העיר המרכזית בחג'אז היא ג'דה, אך הוא מוכר יותר בשל העיר הקדושה למוסלמים שבו - מכה. כאזור, "החג'אז" הוא בעל משמעות היסטורית ופוליטית לעמים הערביים ולאסלאם. פירוש השם חג'אז הוא "מחסום". חבל ארץ הררי זה משמש כמפריד גאוגרפי בין המישורים המדבריים של חצי האי ערב לבין ים סוף. החל במאה ה-7 היה האזור למרכז המדינה הערבית האסלאמית שהוקמה על ידי מוחמד וממשיכיו. אחרי שהועברה בירת המדינה לדמשק הפכה חג'אז לחלק מהח'ליפות האומיית ומאוחר יותר עברה תחת שליטת הח'ליפות העבאסית שבירתה הייתה בגדאד. בהמשך הייתה שנים רבות תחת שלטונן של מצרים ושל האימפריה העות'מאנית, אולם זכתה לתקופה קצרה של עצמאות פוליטית בראשית המאה ה-20. היה זה אחד מהאזורים שהוסתו למרוד בעות'מאנים על ידי לורנס איש ערב הבריטי במהלך מלחמת העולם הראשונה. בשנת 1916 הכריז חוסיין בן עלי, השריף של מכה, על עצמאות האזור, אולם בשנת 1924 נגזלו ממנו סמכויותיו על ידי אבן סעוד מנג'ד הסמוכה. הסיפוח היה שלב מכריע ביצירת ערב הסעודית.
מבנה (מתמטיקה)
בלוגיקה מתמטית מפרמלים את המונח מבנה כדי שניתן יהיה לעסוק בו באופן ריגורוזי.
מבנים בתחומים שונים במתמטיקה
ניתן לאפיין את תחומי המתמטיקה השונים על פי סוג המבנים הנחקרים בהם. האלגברה עוסקת בחקר מבנים אלגבריים, מבנים בהם מוגדרת פעולה בין איברים; אנליזה מתמטית עוסקת בעיקר בחקר מרחבים מטריים, מבנים בהם מוגדר מרחק בין איברים; טופולוגיה עוסקת בחקר מרחבים טופולוגיים הכלליים יותר, בהם יש מובן לקרבה בין איברים; ואילו תורת המספרים מוקדשת ברובה לחקירתו של מבנה אחד ויחיד – חוג המספרים השלמים. תורת הקטגוריות ותורת הקבוצות עוסקות בחקר מבנים כלליים באשר הם.
דוגמה מוכרת למבנה היא קבוצת המספרים הטבעיים, לה מבנה עשיר המתבטא בפעולת החיבור והכפל והסדר הטוב המוגדרים על איבריה. אפשרי שעל קבוצה מסוימת יוגדר יותר ממבנה אחד בעל עניין ובתחומים שונים יבחרו להתרכז במבנים שונים של אותה קבוצה. למשל על קבוצת המספרים הממשיים ניתן לחשוב בין השאר כעל שדה (באלגברה מופשטת), כעל ישר (בגאומטריה), כעל מרחב מטרי שלם (בטופולוגיה) או כעל יריעה חלקה (בגאומטריה דיפרנציאלית). לעיתים מבנה מעניין של קבוצות מסוימות מהווה תמריץ למציאת קבוצות נוספות בעלות מבנה דומה. כך למשל המבנה "מרחב וקטורי", הנחקר במסגרת האלגברה הליניארית, מוגדר על ידי חיקוי תכונותיו המוצלחות של המרחב האוקלידי, שבעצמו מוגדר על ידי חיקוי תכונותיהם של המישור הדו-ממדי ושל המרחב תלת-ממדי.
מבנה המזכיר במידה מסוימת (לעיתים באופן קלוש מאוד) את החלל התלת-ממדי נקרא מרחב. זהו הבדל סמנטי בלבד ואין לו משמעות מתמטית פורמלית.
הומומרפיזמים בין מבנים
בהינתן שתי קבוצות בעלות מבנה מאותו סוג (לדוגמה שתי חבורות) ניתן (בדרך כלל) להגדיר את מושג ההומומורפיזם ביניהם. הומומורפיזם היא העתקה בין הקבוצות, המכבדת את המבנים במובן מסוים. מכאן שאוסף כל הקבוצות המצוידות במבנה מסוג מסוים מהווה קטגוריה.
בפרט התאמה בין שתי קבוצות המראה שיש להן אותו מבנה נקראת איזומורפיזם. כאשר מבנה אחד מוכל בתוך מבנה אחר מאותו הסוג הוא נקרא תת-מבנה (למשל תת-חבורה).
קורס מפקדי חטיבות
קורס מפקדי חטיבות הוא קורס פיקודי צה"לי, המועבר במסגרת זרוע היבשה באחריות פיקוד ההכשרות והאימונים. ייעודו של הקורס הוא הכשרת מפקד החטיבה לפיקוד על צק"ח (צוות-קרב חטיבתי) בלחימה, באמצעות פיתוח יכולותיו המקצועיות והפיקודיות של הקצין.
מפקדת הקורס ממוקמת במרכז להכשרת פיקוד קרבי במחנה עמנואל (מחנה ג'וליס), שם גם מתקיימים מרבית תכניו.
רקע היסטורי
הרעיון המסדר בהקמת הקורס היה ההבנה שהכשרת מפקדי החטיבות חייבת לקבל נופך מסדר ומקצועי כך שיכין את המפקדים לתפקידם בצורה הטובה ביותר. מפקד הקורס הראשון היה משה בריל והמחזור הראשון נפתח ב 1977 והיה מורכב ממפקדי חטיבות מכהנים וכאלה שעתידים להיכנס לתפקיד.
מבנה הקורס
הקורס נפתח פעם בשנה, ואורכו כשלושה חודשים. מתקבלים אליו קצינים המועמדים לתפקידי מפקד חטיבה בזרוע יבשה או מקביליהם בזרועות אחרות. חניכי הקורס מגיעים מכלל חילות השדה (חיל הרגלים, חיל השריון, חיל ההנדסה, חיל התותחנים וחיל האיסוף הקרבי), ולעיתים משתתפים בקורס אף טייסי חיל האוויר וקציני חיל הים. חניכי הקורס הם קצינים מהיחידות הסדירות או במילואים, ומפקדי הצוותים הם קצינים בדרגת תא"ל הממלאים תפקיד מפקד אוגדה או בוגרי תפקיד זה.
עם קליטתם מתפזרים החניכים בין הצוותים בשאיפה ליצור צוותים רב-חיליים. בעבר הייתה בקורס הפרדה בין אנשי המילואים ובין הקצינים הסדירים, אך זו בוטלה וכיום הצוותים מעורבים.
במהלך הקורס עוברים החניכים השתלמויות בתחומי החילות השונים, לימודי טקטיקה ואמנות המלחמה. הקצינים מקבלים הרצאות מפי קצינים בכירים וחניכי הקורס משתלמים בתהליך הכנת החטיבה למלחמה ופיקוד בכיר בשגרה.
מו-דו
מו-דו, קיצור של מושך-דוחף (באנגלית: Push-Pull) הוא ביטוי כללי לציוד נייד רכבתי המסוגל לנוע לשני הכיוונים במהירות דומה ללא צורך בשינוי שלו וללא צורך לסובב אותו. בישראל דבק הכינוי "מו-דו" לדגם ספציפי של קרונות כאלו - קרונות המו-דו הספרדיים מתוצרת חברת אלסטום שהיו הראשונים מסוג זה שהופעלו באופן סדיר ברכבת ישראל, והכוונה ב"קרונות מו-דו" היא לרוב לדגם ספציפי זה (אם כי זה אינו שמו הרשמי).
במבנה הבסיסי של ציוד מסוג "מו-דו" קיימים תאי-נהג בשני צידי הרכבת. ברכבות "מו-דו" הנגררות או נדחפות על ידי קטר בצד אחד של הרכבת ישנו קרון מיוחד הנמצא בקצה השני של הרכבת המכונה קרון ניהוג. קרון זה שונה משאר קרונות הרכבת בכך שחלק ממנו מוקצה לתא-נהג נוסף. בקרונועים מבוטל לעיתים הצורך בקרון ניהוג מיוחד על ידי כך שכל מערך כולל בתוכו תא ניהוג בשני צידיו.
קיימות רכבות מו-דו דו ראשיות עם שני קטרים, אחד מכל צד, שאחד דוחף והשני מושך בעת ובעונה אחת, או רכבות מו-דו עם קטר במרכז הרכבת ושני קרונות ניהוג בשני הקצוות.
כאשר ציוד איננו מסוג "מו-דו", יש צורך להחליף את כיוון הנסיעה בתהליך המכונה "חיוג". בתהליך זה מופרד הקטר מהקרונות, ומועבר באמצעות מסילה צידית אל הקצה האחר של הרכבת,שם הוא מחובר מחדש. פתרון אפשרי נוסף הוא לולאה גדולה בה הרכבת יכולה לבצע סיבוב באופן דומה לפניית פרסה - פתרון זה אינו מיושם בישראל.
גם החלפת כיוון הנסיעה בציוד מו-דו מכונה לעיתים "חיוג" אם כי זוהי פעולה פשוטה וקצרה הרבה יותר שנעשית לרוב בלחיצת כפתור.
יתרונות המו-דו
היתרון העיקרי בשימוש בציוד מו-דו הוא תפעולי. הזמן הדרוש לחיוג רכבת שאינה מו-דו ארוך, ודורש השבתה של הציוד למשך כמה דקות, במהלכן מושבתות גם המסילות שבאמצעותן מבוצע החיוג.
יתרון נוסף הוא חיסכון בעלויות בהקמת תחנות הקצה. חיוג ציוד שאינו מו-דו דורש סידורים מיוחדים בתחנות הקצה כמו מערך נוסף של מסילות ומסוטים שיאפשרו את ביצועו, ואף עשוי להידרש לכך כוח אדם נוסף. הצטיידות מוגברת של רשת רכבות מסוימת בציוד מו-דו מאפשרת בניית תחנות קצה פשוטות בהן מסתיימות המסילות בבלמי פגוש וללא מערך מסוטים מיוחד.
איבזיטו אוגבונה
איבזיטו (זיטו) אוגבונה (Ibezito Ogbonna; נולד ב-27 במרץ 1983), הוא כדורגלן עבר ניגרי ששיחק בעמדת החלוץ.
קריירה
אוגבונה, שלא שיחק בקבוצות נוער, החל לשחק בצורה מקצוענית רק בגיל 18 במדי הקבוצה הניגרית אנוגו ריינג'רס, משם עבר לניגרדוק. אחרי שנתיים בקבוצות קטנות עבר לקבוצת שארקס, הנחשבת לקבוצה הגדולה בניגריה.
לקראת עונת הגיע אוגבונה לישראל וחתם בקבוצת הפועל תל אביב. המאמן דרור קשטן הביאו לקבוצה לאחר עזיבתם של רבים מכוכבי הקבוצה באותו הקיץ. בעונתו הראשונה בהפועל תל אביב הבקיע אוגבונה 11 שערי ליגה. בעונה השנייה תחת המאמן החדש שייע פייגנבוים מיעט לשחק והבקיע רק 7 שערי ליגה. עונה לאחר מכן דרור קשטן חזר לקבוצה אך בהפועל היו באותה עת חמישה חלוצים נוספים ואוגבונה נדחק לספסל. בעונה זו שותף ב-31 משחקי ליגה אך 22 מהם התחיל על הספסל. למרות זאת, אוגבונה כבש באותה עונה 9 שערי ליגה. בעונת החלוץ הראה יכולת טובה תחת המאמן החדש, יצחק שום, ותחת מחליפו ניר לוין. במשחק נגד מכבי הרצליה במחזור ה-29 של העונה נפצע זיטו כתוצאה מתיקול של חיים מלכה. הפציעה הסתברה כקשה כשזיטו קרע את הרצועה הצולבת.
אוגבונה זכה פעמיים עם קבוצת הפועל תל אביב בגביע המדינה (2006 ו-2007). בקיץ 2007 עזב אוגבונה את הפועל תל אביב, לאחר ששיחק 4 שנים במדיה, רשם 116 הופעות וכבש 37 שערים.
לאחר שעזב את ישראל שיחק אוגבונה בקלוז' מהליגה הראשונה ברומניה ואחרי עונה אחת עבר למועדון הפאר הדרום-אפריקני קייזר צ'יפס מיוהנסבורג. לאחר שנתיים חזר לאירופה ושיחק בקבוצות באלבניה וקזחסטן. בשנת 2012 שיחק בקבוצת וארדאר סקופיה המקדונית.
ב-17 ביולי 2017 חתם אוגבונה בהפועל אשדוד מליגה ב' לאחר שלוש שנים ללא משחק, אך לא נרשם כשחקן בהתאחדות.
חיים אישיים
לאוגבונה שני אחים ושלוש אחיות. משנת 2016 הוא נשוי לקטיה, ישראלית שהכיר בזמן ששיחק בהפועל תל אביב, לזוג שתי בנות והם מתגוררים באשדוד.
דוד חכמי
קורות חיים
אביו, יוסף חכמי (חכמישוילי), היה מדמויות המפתח בעולם הבנקאות בארץ ישראל בתקופת היישוב. נצר למשפחת חכמישוילי, מגואלי אדמת ירושלים, שהגיעו לישראל מגאורגיה במחצית המאה ה-19. אמו, ונציה בת שמואל בכר, בת למשפחה ממגורשי ספרד שהתגוררה בירושלים מספר דורות. חכמי היה הצעיר בין ארבעה ילדים ולו שני אחים ואחות. אחותו עליזה נישאה למשה מזרחי ואחיו מנשה היה נשוי ללאה מוגרבי, שאביה הקים, בין היתר, את קולנוע מוגרבי בתל אביב.
דוד חכמי נולד בשכונת זיכרון משה שבירושלים ולמד בגימנסיה העברית רחביה. את לימודיו התיכוניים סיים באנגליה ב-Harrogate Panel Ash college. בשנת 1940 נשא לאישה את בלה קרסו בת משה ופלומבה קרסו, שהייתה אחותה של מרים קרסו אשת אחיו אפרים. את לימודיו המשפטים סיים בשנת 1944 בבית הספר הירושלמי שהיה בזמנו במגרש הרוסים. שירת כחבר ההגנה בשנות הארבעים.
בשנת 1943 ייסד סוכנות ביטוח ומונה לסוכן בארץ ישראל, ירדן וקפריסין של חברת הביטוח הבריטית פניקס (לונדון), "יוניון מארין אנד ג'נראל" ו"לונדון גאראנטי ואקסידענט". בשנת 1945 יסד ביחד עם אחיו מנשה את חברת "חכמי בע"מ", ששמשה כסוכנות ליבוא תרופות ויצגה בישראל מספר יצרניות תרופות מהגדולות בעולם.
בשנת 1949 ייסד את הפניקס הישראלי חברה לביטוח, בשותפות עם חברת הפניקס מלונדון ובנק דיסקונט לישראל, בהון רשום של מאה אלף לירות ישראליות. חברת הפניקס מלונדון היא חברת הביטוח הבריטית הראשונה שקיבלה אישור מהאוצר הבריטי ובנק אנגליה להשקיע בישראל.
חכמי שימש כיו"ר הפניקס הישראלי חברה לביטוח בע"מ, אבנר – תאגיד חברות הביטוח לביטוח חובה של רכב והדר חברה לביטוח בע"מ. הוא קיבל את הזיכיון לפתוח בארץ את חברת כרטיסי האשראי דיינרס קלאב, כרטיס האשראי הראשון בארץ, בה היה שותף בנק דיסקונט לישראל. הוא ישב במועצות המנהלים של תריסר חברות: הפניקס, הדר, מהדרין, פז חיפושי נפט, סוכנויות ארץ-ישראליות לבטוח, סוכנות ישראלית למסחר, נדיב חברה להשקעות, שקל חברה להשקעות, חפץ חברה לפתוח ולבנין, סורדם, דיינרס קלוב (ישראל) ודיינרס וורלד טרבל. נמנה עם חבר הנאמנים של האוניברסיטה העברית בירושלים ואוניברסיטת תל אביב, להן הרבתה משפחתו לתרום. חכמי היה ממייסדי תעשיית הביטוח בישראל ונבחר לתפקיד יושב האיגוד שש פעמים. הוא ייצג את ענף הביטוח בוועדת ברנזון שהנהיגה את ביטוח החובה על הרכב, במטרה להפחית את העומס המוטל על בתי המשפט. כמו כן, היה חבר פעיל במשך השנים במועצה למניעת תאונות דרכים.
חכמי ייסד ב-1977 את חברת אבנר – איגוד לביטוח נפגעי רכב, וכיהן כיושב ראש החברה עד מותו בשנת 1991. רכש את החברות לה נסיונל והדר, והקים את דולב. כיהן כיו"ר המכללה לביטוח. יזם ותרם להקמת בית הביטוח בשדרות רוטשילד הנקרא על שמו. ב-1997 נקרא על שמו רחוב דוד חכמי (לשעבר החרושת), בשכונת הרכבת בתל אביב.
לדוד חכמי בן ובת, יוסי וניצה. אשתו בלה לבית קרסו נפטרה בשנת 1981.